Otto Kugelberg

Otto Mauritz Kugelberg (31. jaanuar 1843 Borg, Västra Harg, Östergötlandi lään – 31. jaanuar 1916 Stockholm) oli rootsi genealoog ja Rootsi Posti revident.Govert Indebetou: "Otto Kugelberg". (Personhistorisk tidskrift, lk. 54–56) Stockholm, 1916 

Ta kirjutas Rootsi ja Soome postimeistrite biograafialeksikoni (rootsi keeles: "Postmästare i Sverige och Finland"), kus on 17. sajandi algusest 19. sajandi lõpuni tegutsenud postitöötajate elulood.

Ta kogus ajalehtedest sünni-, abielu- ja surmateateid, mis pärast tema surma annetati Rootsi Kuninglikule Raamatukogule. 2006. aastal avaldas Rootsi genealoogiaselts (Sveriges Släktforskarförbund) tema kogu põhjal DVD, mis sisaldab 21 600 skaneeritud pilti ja umbes 100 000 märget aastatest 1888–1904. http://www.genealogi.se/nysid06/news0143.htm 

Tema vanemad olid kapten Claes August Kugelberg (1803–1895) ja Carolina Wilhelmina Beata Eleonora von Post. 1883. aastal abiellus ta Anna Magdalena Storkirkiga (sündinud 1855). Abikaasa õde Hilda Augusta Storkirk oli assessori ja vabahärra Carl Jakob Joakim Staël von Holsteini (1843–1890) abikaasa ning sõjandusalaste ja natsionaalsotsialistlike raamatute autori dr Lage Staël von Holsteini (1886–1946) ema.Staël von Holsteinid raamatus "Sveriges ridderskaps och adels kalender 1923", lk 1147

Tema esivanemad olid tõenäoliselt pärit Liivimaalt ja 17. sajandil Rootsi kolinud.

Teoseid
Postmästare i Sverige och Finland från äldre till närvarande tid : biografiska anteckningar. Stockholm O. Kugelberg 1894–98, 280 lk. libris.se

Viited

Kategooria:Rootsi inimesed
Kategooria:Genealoogid
Kategooria:Kollektsionäärid
Kategooria:Filatelistid
Kategooria:Sündinud 1843
Kategooria:Surnud 1916